અલ્પેશ ઠાકોરે જણાવ્યું હતું કે, "મને મારા અને ગુજરાતની જનતા પર દયા આવે છે. બૂટલેગરોને ત્યાં ઓન કેમેરા રેડ કરવામાં આવી હતી. તેણે કેમેરા સામે પણ કબૂલ કર્યું હતું કે તેઓ દારૂ વેચતા હતા. પોલીસે પણ અમારી સામે જ પંચનામું કરીને એક વ્યક્તિની ધરપકડ કરી હતી. હવે પોલીસ બૂટલેગરો સામે કાર્યવાહી કરવાને બદલે ધારાસભ્યો સામે કાર્યવાહી કરી રહી છે ત્યારે ગુજરાતની સામાન્ય જનતાની હાલત શું હશે તે સમજી શકાય છે. અમારી સામેની ફરિયાદ બતાવે છે કે ગુજરાત પોલીસ બૂટલેગરોની હામી ભરે છે અને રાજ્યમાં બૂટલેગરોનું જ રાજ ચાલે છે. "